**Михаил Саввич Львов биографията**

Михаил Саввич Львов бала5ан ыйын 10 кунугэр 1921 сыллаахха Сунтаар оройуонугар Кундэйэ, уруккута Чакыр нэьилиэгэр тереебутэ.

1936 сыллаахха Кундэйэ начальнай оскуолатын, 1939 сыллаахха Сунтаардаа5ы ситэтэ суох орто оскуолата 7-с кылааьын, 1940 сыллаахха Тойбохой оскуолатын 7-с кылааьын, 1940 сыллаахха Тойбохой оскуолатын 8-с кылааьын бутэрбитэ. 1941 сыллаахха Дьокуускай куорат кооперативнай техникумун 1-кы курсугар уерэнэ сырытта5ына А5а дойду сэриитэ са5аламмыта, онон ситэри уерэммэккэ дойдутугар эргиллэн кэлэн сельсовет секретэринэн, онтон кладовщигынан улэлээбитэ. 1945 сыллаахха Кэмпэндээйигэ рабкоопка бухгалтерынан, онтон атыыьытынан улэлии сылдьан балыырга тубэьэн Кэмпэндээйи хаайыытыгар олоро сылдьыбыта. Кини 1951 сылтан Буденнай колхозка, онтон 1957 сыллаахха Саратовтаа5ы тыа хаьаайыстыбатын техникумугар баран бухгалтердар курстарыгар бутэрэн кэлэн 1976 сылга диэри Элгээйи совхоз Кундэйэтээ5и отделениетыгар бухгалтерынан улэлээбитэ.

1952 сыллаахха оло5ун аргыьынан Федорова Агафья Васильевналыын ыал буолбуттара, 6 о5оломмуттара. Элбэх сиэн, хос сиэн эьээтэ буолбута.

1961 сыллаахха коммунистическай партия кэккэтигэр киирбитэ.

Михаил Саввич уус-уран самодельность актыыбынай кыттыылаа5а, народнай хонтуруол чилиэнэ, нэьилиэк советын депутата, партийнай тэрилтэ секретэрэ, партийнай тэрийээччи, агитатор, политинформатор, наставник, профсоюзнай активист, оройуон хаьыатын общественнай селькора, энтузиаст музей тэрийээччи – бу кини общественнай улэтэ этэ. Ити улэтин туоьулуур элбэх Бочуотунай грамоталаах, юбилейнэй медаллардаах, улэ-тыыл ветерана метээллээх.

Биьиги нэьилиэкпит общественнай оло5ун тутулугар, олохтоох нэьилиэнньэ, ыччат духовнай культураларын таьыма сайдарыгар, утуе дьыаланан дьарыктанан, дьон туьугар оло5ун, сэмэй кылаатын киллэрьбит киьинэн буолар Михаил Саввич Львов.

Михаил Саввич колхоз са5аттан, совхоз отделениетыгар тиийэ ер сылларга биир урдук таьымнаах солбуллубат бухгалтер этэ, общественнай улэни бэйэтин улэтин кытта сэргэ тутан улэлээбитэ. Кини народнай хонтуруол чилиэнэ, нэьилиэк Советын депутата, маннайгы суьуех партийнай тэрилтэ секретара, партийнай тэрийээччи, агитатор, наставник, профсоюзнай активист, уус-уран самодеятельность актыыбынай кыттыылаа5а, оройуон хаьыатын биир солбуллубат бастайааннай селькора этэ. Кундэйэттэн араас сонуннары, ыстатыыйалары, араас ис хоьоонноох балачча уьун кээмэйдээх репортажтары, бэлиэтээьиннэри, очеркалары бэчээттэтэрэ.

Ол курдук, кини бастакы улэтэ «Кундэйэ» диэн кинигэни илиитинэн суруйан бэчээттээн таьаарбыта. Бу кинигэ5э Кундэйэ диэн аат историятыттан са5алаан, беьуелэк, отделение тэрилтэлэрин сайдыылара, Кундэйэ улэьит киэн туттар дьонун туьунан суруйбута.

Михаил Саввич иккис улэтэ «А5аларбыт алаастара, ебугэлэрбит етехтере» диэн халын, улахан ис хоьоонноох, нэьилиэгин дьонун, ебугэлэрин кинигэтин илиинэн суруйан кинигэ онорбута. Ол кинигэтин 59 теруччуну чинчийэн, суруйан тиспитэ.

Уьус улэтинэн Кундэйэ нэьилиэгэр аан бастакынан историческай музейы тэрийбитэ. Кэнэ5эс оскуола уонна кырдьа5астар кемелерунэн оскуола таьыгар бала5ан туттарбыта. Онно былыргы мал-сал, кыраттан улаханыгар диэри былыргы иьиттэри, булт тэрилин, араас оьуор мандардаах интэриэьинэй маллары хомуйан, элбэх фотомонтажтары, хаартыскалары онорон уурталаабыта.

М.С.Львов ессе биир утуе дьыалатынан буолар Мария Павловна Ивановалыын уопсай субэлэрин холбоон Кундэйэ 8-с кылаастаах оскуолатыгар о5олорго анаан библиотека тэрийбиттэрэ. Кинилэр ыал бе5ену кэрийэн кинигэни салаасканан хомуйбуттара.

Михаил Саввич Львов Сунтаар улууьун Кундэйэ нэьилиэгин историятын сурукка тиспит, социальнай сайдыытыгар суцкэц кылааты киллэрбит, тумус туттар, убаастыыр киьибитинэн буолар.